ג'ונתן פרייקס

ג'ונתן פרייקס (באנגלית: Jonathan Scott Frakes; נולד ב-19 באוגוסט 1952) הוא שחקן, סופר ובמאי אמריקאי. פרייקס ידוע בעיקר בזכות גילום דמותו של קומנדר ויליאם רייקר בסדרת הטלוויזיה "מסע בין כוכבים: הדור הבא" (1987-1994) ובסרטי הקולנוע המבוססים על סדרה זו. פרייקס גם שימש כמנחה בתוכנית "Beyond Belief: Fact or Fiction", המאתגרת את הצופים להבחין בין סיפורים המבוססים על תופעות אמיתיות לבין סיפורים מפוברקים. בחודש יוני 2011, פרייקס היה קריין של הסרט התיעודי "Lee and Grant" של ערוץ ההיסטוריה. לאחר שעבר לעסוק בבימוי, ביים וגם כיכב בסרטי קולנוע ופרקי טלוויזיה מזיכיון "מסע בין כוכבים" ואחרים. הוא גם מחברו של ספר בשם "The Abductors: Conspiracy".‏ פרייקס נולד בבלפונטה, פנסילבניה, בנם של דוריס ג'יי. (שם משפחתה לפני נישואיה: ינגלינג) וג'יימס ר. פרייקס. הוא גדל בבית לחם, פנסילבניה, באזור העמק ליהיי של המדינה. בשנת 1970 הוא סיים את לימודיו התיכוניים בבית הספר התיכון "ליברטי", אשר במסגרתם הוא רץ (על מסלול) וניגן עם תזמורת בית-הספר. פרייקס קיבל תואר ראשון לאמנות באמנות התיאטרון באוניברסיטת המדינה של פנסילבניה, בשנות ה-1970 המוקדמות. אביו היה מבקר עבור מוסף הספרות של הניו יורק טיימס, עורך ספרים ופרופסור לספרות אנגלית באוניברסיטת ליהיי בשנים 1958–2001. הוא נפטר בראשית 2002.‏ לפרייקס היה אח צעיר, דניאל, שמת בשנת 1997 מסרטן הלבלב. פרייקס נישא לשחקנית אופרת הסבון ג'יני פרנסיס ב-28 במאי 1988. הם גרים בקליפורניה עם שני ילדיהם - אליזבת וג'יימסון. בתקופה מסוימת במהלך שנות ה-70, פרייקס עבד עבור מארוול קומיקס, והופיע בכנסים בתחפושת של קפטן אמריקה. פרייקס עבר לניו יורק והפך לחבר ב-"The Impossible Ragtime Theater". במסגרת זו, פרייקס גילם את תפקידו הראשון על בימות אוף ברודוויי, משחק במחזהו של יוג'ין או'ניל "The Hairy Ape", בבימויו של ג'ורג' פרנץ. ההופעה הראשונה שלו בברודוויי הייתה ב-"Shenandoah". במקביל, הוא קיבל תפקיד באופרת הסבון של רשת NBC‏ - "The Doctors".‏ כאשר הדמות שלו פוטרה מהסדרה, פרייקס עבר ללוס אנג'לס, קליפורניה ושיחק תפקידי אורח רבים בסדרות טלוויזיה של שנות ה-70 ושנות ה-80, לרבות "The Waltons",‏ "The Dukes of Hazzard",‏ "Matlock" ו-"Hill Street Blues". הוא גילם את תפקידו של צ'ארלס לינדברג בשנת 1983 בפרק של "!‏Voyagers" בשם "Arrow Pointing East". בשנת 1983, היה לו תפקיד באופרת סבון ברשת NBC אשר לא האריכה ימים, בשם "Bare Essence" (שבה כיכבה גם אשתו לעתיד, ג'יני פרנסיס), וכן תפקיד-משנה באופרת סבון אחרת, אך עם גורל דומה, "Paper Dolls", בשנת 1984.‏ היה לו גם תפקיד חוזר בסדרה "Falcon Crest"‏ וכן במיני סדרה "צפון ודרום", זאת לפני החתימה לגלם את התפקיד של הקצין הראשון ויליאם ט. רייקר בסדרה "מסע בין כוכבים: הדור הבא". פרייקס הופיע במיני סדרה בשנת 1986 בשם "Dream West". פרייקס ביצע מספר עבודות דיבוב עבור סדרות אנימציה, הבולטת שבהן היא דמותו של דייוויד קסנטוס בסדרה "Gargoyles"; כמו כן הוא גילם את עצמו בפרק פיוצ'רמה בשם "איפה "Where No Fan Has Gone Before". היה לו תפקיד קטן, ללא קרדיט, בסרט משנת 1994 בשם "Camp Nowhere". הוא שב לגלם את דמותו של ויליאם רייקר מהדור הבא בפרק של "איש משפחה", בו גם השתתפו פטריק סטיוארט ומייקל דורן כקפטן פיקארד ווורף (בהתאמה). מאוחר יותר, הוא שוב ושיחק את עצמו בפרק אחר של "איש משפחה", שבו הופיעו כל שבעת השחקנים הראשיים של "מסע בין כוכבים: הדור הבא" (בתוספת דניס קרוסבי וויל ויטון). כמו כן, פרייקס הוא אחד משישה שחקני מסע בין כוכבים (השחקנים האחרים הם קייט מאלגרו, מייקל דורן, ג'ורג' טאקיי, אייברי ברוקס ומייג'ל בארט) אשר העניקו את קולם למשחק הווידאו "Star Trek: Captain's Chair"; הוא שב לגלם את דמותו של קומנדר ויליאם רייקר, כאשר השחקנים (במשחק הווידאו) משתמשים באנטרפרייז-D כגשר הפיקוד אשר בו נעשה שימוש במשחק. פרייקס הוא אחד מתוך שני שחקנים בלבד, אשר היו שחקנים קבועים בסדרת "מסע בין כוכבים", אך הופיעו בחמש סדרות שונות: פרייקס הופיע בדור הבא, חלל עמוק 9, וויאג'ר, אנטרפרייז ומסע בין כוכבים: פיקארד, כאשר השחקנית היחידה שיכולה להשוות או להתעלות על הישג זה היא מייג'ל בארט, אשר הופיעה בחמש מסדרות "מסע בין כוכבים" (כל הסדרות שהופקו עד מותה). פרייקס ביים מספר פרקים ברוב סדרות הזיכיון (דור הבא, חלל עמוק 9, וויאג'ר, דיסקברי, פיקארד ועולמות חדשים ומשונים) והיה במאי פופולרי וחדשני על הסט של "מסע בין כוכבים", אשר לעיתים קרובות היה מוצא דרכים חדשות לחלוטין לצלם את הסט המוכר של התוכנית. קריירת הבימוי שלו כוללת גם את סרטי הקולנוע "מסע בין כוכבים: המפגש" ו-"מסע בין כוכבים: המרד" כמו כן, ביים פרקים בסדרה "האורוויל", שנוצרה בהשראת זיכיון "מסע בין כוכבים". בנוסף, פרייקס היה מפיק בסדרה "רוזוול" של WB, ביים מספר מפרקי הסדרה, ואף השתתף בה ככוכב-אורח כמה פעמים. בשנת 1994, פרייקס השתתף באלבום "Hoist" של להקת פיש, כשהוא מנגן על טרומבון בקטע שמכונה "Riker's Mailbox". פרייקס, מדי פעם, הופיע עם הטרומבון כחלק מגילום דמותו של קומנדר רייקר, כשהוא שואב את ניסיונו מתקופת היותו חבר בתזמורת הקולג' בו למד. כמו כן, הוא חבר בהרכב המוזיקלי "The Sunspots", קבוצה אשר ביצעה קולות רקע עבור אלבום משנת 1991 בשם "Ol' Yellow Eyes Is Back" של ברנט ספיינר, חבר צוות השחקנים של "מסע בין כוכבים: הדור הבא". פרייקס הנחה את "Paranormal Borderline", סדרת טלוויזיה ברשת פוקס, שעסקה בהתרחשויות ויצורים על-טבעיים ומסתוריים. באחד פרקים, פרייקס הציג ראיון של הכתבת יולנדה גסקינס עם האסטרונאוט הוותיק גורדון קופר, שבו הם דנו באפשרות של חייזרים שבקרו בכדור הארץ בעבר. באופן כללי, התוכנית ספגה ביקורות שליליות והורדה מלוח השידורים כאשר נתגלה כי קטעי צילום, בהם נראה יטי מההימלאיה, זוייפו בכוונה על ידי התוכנית ומפיקיה. צילומי ה-"Snowwalker", כפי שהיא מכונית, מראים כביכול יטי חוצה עמק בהרי ההימלאיה, כשהוא הולך לפני זוג בלגי שחוצים את האזור על מגלשי סקי. הרשת לבסוף הודתה בזיוף, ופרייקס הרחיק את עצמו, ושמר מרחק מהתוכנית. הוא הנחה את "Beyond Belief: Fact or Fiction", אתה עסקה בעולם העל-טבעי. פרייקס ופרנסיס הופיעו יחד בסדרה "לויס וקלארק: הרפתקאותיו החדשות של סופרמן", בפרק "Don't Tug on Superman's Cape", כזוג מפחיד. הוא ביצע עבודת קריינות עבור "That's Impossible" בהפקת ערוץ ההיסטוריה. פרייקס ביים מספר פרקים של סדרת הטלוויזיה "סוכן מחוק" וכן "Leverage" של רשת TNT.‏ פרייקס עובד עם סדנאות, "Waterfall Arts Center" ו-"Saltwater Film Society", שתיהן ממוקמות במיין, שם הוא מלמד קורסים בבימוי סרטים. לו ולפרנסיס הייתה חנות לריהוט ביתי בבלפסט, מיין, אשר נקראה "The Cherished Home", אשר נסגרה באוגוסט 2012 מאחר שפרנסיס החלה להיות עסוקה מדי בקריירת המשחק שלה כדי לבלות מספיק זמן בחנות. מדיה וקבצים בנושא ג'ונתן פרייקס בוויקישיתוף ג'ונתן פרייקס, ברשת החברתית אקס (טוויטר) ג'ונתן פרייקס, במסד הנתונים הקולנועיים IMDb (באנגלית) ג'ונתן פרייקס, באתר AllMovie (באנגלית) ג'ונתן פרייקס, באתר Rotten Tomatoes (באנגלית) ג'ונתן פרייקס, במסד הנתונים הקולנועיים KinoPoisk (ברוסית) ג'ונתן פרייקס, באתר MusicBrainz (באנגלית) ג'ונתן פרייקס, באתר Discogs (באנגלית) Jonathan Frakes; Dean Wesley Smith (1996). The Abductors: Conspiracy. New York: Tor. ISBN 978-0-312-86208-4. "1". Freepages.genealogy.rootsweb.ancestry.com. אורכב מ-המקור ב-2014-12-13. נבדק ב-10 באוקטובר 2012. {{cite web}}: (עזרה) Sylvia Lawler (25 בספטמבר 1988). "Jonathan Frakes's career beams up Bethlehem actor scores as 'Star Trek' commander". Allentown, PA: The Morning Call. pp. T.01. {{cite news}}: (עזרה) "James R. Frakes". Allentown, PA: The Morning Call. 15 במרץ 2002. pp. B.10. {{cite news}}: (עזרה) "Daniel M. Frakes". Allentown, PA: The Morning Call. 19 במאי 1997. pp. A.09. {{cite news}}: (עזרה) Brian Cronin (2006-07-04). "Comic Book Urban Legends Revealed #58". Comics Should Be Good!. Nemecek, Larry (1992). "Rebirth". In Stern, Dave (ed.). The Star Trek The Next Generation Companion. 1230 Avenue of the Americas, New York, NY 10020: Pocket Books. p. 18. ISBN 0-671-79460-4.{{cite book}}: תחזוקה - ציטוט: location (link) Sylvia Lawler (5 במאי 1986). "Making history: "North and South's" Jonathan Frakes is crafting his future– History yields a good part for Jonathan Frakes". Allentown, PA: The Morning Call. pp. D.01. אורכב מ-המקור ב-2011-07-19. נבדק ב-2012-12-17. {{cite news}}: (עזרה) http://www.youtube.com/watch?v=dvPR8T1o3Dc Youtube video http://www.qtm.net/~geibdan/coop.html UFO Folklore Center – Transcript of Interview Turner Network. "Leverage Season 3 Episode Synopses" (Microsoft Word document). Turner Network. נבדק ב-7 במאי 2010. {{cite web}}: (עזרה) [1]"The Cherished Home Facebook post announcing the store's closure"